L-iktar li fiha xogħol din ir-riċetta hija f'li toqgħod tistenna l-għaġina toqgħod; apparti minn hekk, mhix daqshekk diffiċli… Ingredjenti 500g dqiq 200g zokkor 200g marġerina jew butir 13g ħmira nofs kuċċarina qronfol mitħun qoxra ta' lumija maħkuka żerriegħa tal-ġulġlien kuċċarina trab tal-vanilla Qabel tibda, ma tagħmilx ħażin jekk tħakkek il-qoxra tal-lumija bil-lest u tqatta' l-marġerina (jew butir) f'kaxex żgħar Ixħet dawn l-ingredjenti fi skutella kbira u ħallat tajjeb flimkien: dqiq, ħmira, zokkor, qronfol mitħun u t-trab tal-vanilla Żid il-qoxra tal-lumija Erġa' ħallat tajjeb sakemm ikollok taħlita uniformi Żid il-marġerina (jew butir) ma' din it-taħlita u għaġen b'idejk sakemm ikollok taħlita mrammla. Bħal dejjem, irridu nkunu ċerti li t-taħlita tiġi uniformi u li nibqgħu ngħaġnu sakemm il-marġerina titħallat sew – iġifieri ma tibqax tara biċċiet ta' marġerina magħquda Kif tara li għandek taħlita tajba, ibda żid l-ilma ftit ftit biex toħroġ l-għaġina. Importanti li l-ilma jkun fietel u mhux kiesaħ jew jaħraq. Ma ninsewx li l-ħmira hija oġġett ħaj. Jekk titfa' ilma jaħraq tismotha u l-ħmira tmut; jekk titfa' ilma kiesaħ ħafna, kapaċi tmajna l-proċess li l-ħmira tagħmel biex tgħolli l-għaġina u tkun qisek m'għamilt ħmira xejn Għaġen sew. L-għaġina turik waħedha – meta ma tibqax twaħħal ma' jdejk, ifisser li tkun lesta Għamilha f'forma ta' balun, itfagħha fi skutella u għattiha b'sarvetta ħalli tibqa' tieħu l-arja u fl-istess ħin iżżomm umda. (Il-ħmira, f'dan il-każ, għandha bżonn l-arja biex tagħmel xogħolha) Ħalli l-għaġina toqgħod lejl L-għada… Lesti tilar u għattieh bil- baking paper Roxx ftit dqiq fuq il-wiċċ fejn qed taħdem u għaġen l-għaġina għal ftit ħin Aqta' biċċiet tal-għaġina u fforma ballun. Biex tieħu idea tal-qis, il-biċċiet li taqta' – meta tagħmilhom f'forma ta' ballun – iridu joqgħodu eżatt fil-pala t'idek meta tagħlaq idek ponn magħhom Poġġi fuq wiċċ ċatt u rrombla sakemm tifforma dudu ta' l-għaġina imbagħad dawwar biex tagħmel ċirku ħalli tifforma l-qagħqa Ħu ħsieb li ma tagħmilx il-qagħqa ħoxna ħafna li jkollok toqba żgħira wisq fin-nofs. Dan għaliex il-ħmira, se ttella' l-għaġina u tħaxxina, għalhekk tispiċċa b'qagħaq bla toqba fin-nofs Irridu noqgħodu attenti wkoll li nagħmluhom kollha ta' l-istess ħxuna biex jinħmew kollha ndaqs Kull waħda li tlesti itfagħha fuq it-tilar Kif tkun użajt l-għaġina kollha, ħalli l-qagħaq joqgħodu għal siegħa F'xi ħin, ibda saħħan il-forn għal temperatura ta' 16o° Qabel iddaħħal fil-forn, aqbad pinzell u isboħ ftit ilma fuq il-wiċċ ta' kull qagħqa u ferrex ftit żerriegħa tal-ġulġlien Aħmi għal bejn 15 u għoxrin minuta Taħmix għal ħafna iktar ħin – il-qagħaq ikunu lesti meta tara li l-wiċċ ħa ftit kulur però li meta tmisshom ikunu għadhom ftit rotob Vera tajbin jekk isservihom sħan. Jekk tpoġġihom f'kontenitur li jagħlaq tajjeb, għandhom iżommu friski għal jumejn jew tlieta